b'\n_START_ARTICLE_\nKonnyaku\n_START_SECTION_\nSejarah\n_START_PARAGRAPH_\nBaka liar konnyaku berkembang dengan semulajadinya di Asia Tenggara dan China. Ia telah dikenali di Jepun sejak abad keenam sebagai makanan berubat, dan ia telah dimakan selama 1500 tahun. Semasa zaman Edo, bermula pada awal abad ke-17, Jepun mengimport sayur Konnyaku/Shirataki ini dari China.\xc2\xa0Sebuah buku bertajuk\xc2\xa0Konnyaku Hyakusen (100 resepi Konnyaku) telah diterbitkan pada tahun 1846, yang menunjukkan populariti tumbuhan ini di Jepun pada masa itu.\n_START_SECTION_\nPenanaman dan kegunaan\n_START_PARAGRAPH_\nKonnyaku ditanam di China, Korea, Taiwan, Jepun dan Asia Tenggara umbisi\xc2\xa0berkanjinya yang besar, digunakan untuk membuat tepung dan jeli dengan nama yang sama. Ia juga digunakan sebagai\xc2\xa0pengganti vegan kepada\xc2\xa0gelatin.\n_START_SECTION_\nJepun dan China\n_START_PARAGRAPH_\nDalam masakan Jepun, konnyaku digunakan dalam hidangan seperti oden di mana ia biasanya muncul berwarna kelabu dengan kekonsistenan lebih tegang berbanding kebanyakan gelatin. Ia mempunyai sedikit rasa; konnyaku biasa mempunyai rasa samar-samar seakan\xc2\xa0garam, biasanya dengan sedikit rasa dan bau lautan (hasil penambahan serbuk rumput laut, meskipun ia tidak perlu pada konnyaku lain). Tumbuhan ini lebih dikehendaki atas teksturnya daripada rasa._NEWLINE_Orang Jepun menyediakan konnyaku dengan mencampurkan tepung konnyaku dengan air dan air kapur. Hijiki sering ditambah bagi memberikan warna gelap dan rasa konnyaku yang sebaliknya\xc2\xa0berwarna konjac putih pucat. Ia kemudian rebus dan sejuk untuk menguatkan. Konnyaku turut dijadikan sejenis\xc2\xa0mi\xc2\xa0dipanggil shirataki yang digunakan dalam makanan seperti\xc2\xa0sukiyaki\xc2\xa0dan gyudon.\n_START_SECTION_\nNilai nutrisi\n_START_PARAGRAPH_\nKonnyaku hampir tiada kalori namun ia mempunyai kandungan serat yang sangat tinggi. Oleh sebab itu, ia sering digunakan sebagai makanan diet. Syarikat Omikenshi telah membangunkan satu proses mencampurkan pulpa kayu dirawat dengan konnyaku yang menyingkirkan gluten dan lemak dari tepungnya; tepung yang dirawat ini hampir tiada karbohidrat.bahkan ia mengandungi hanya 60 kilogram kalori jika dibandingkan dengan 3,680 kg kalori dalam tepung gandum._NEWLINE_Serat umbisi dari Amorphophallus konjac digunakan sebagai komponen makanan tambahan berat badan. Pemakanan serat ini pada tahap sederhana telah ditunjukkan menggalakkan penghasilan asid butirik\xc2\xa0melalui ekologi\xc2\xa0flora usus yang lebih baik serta peningkatan buang air besar di kalangan orang dewasa yang menghidap sembelit.\n_START_SECTION_\nKegunaan lain\n_START_PARAGRAPH_\nKonnyaku juga boleh digunakan dalan alatan aksesori urutan muka yang kini sedang popular di Korea dan juga di negara-negara Barat,\xc2\xa0biasanya dalam bentuk span yang boleh digunakan pada kulit sensitif yang barangkalinya menjadi mudah rengsa jika menggunakan alat pengelupasan kulit yang biasa (seperti ketola atau tuala kecil).'